шега за Пиянски
Един призрак решил да плаши хората посред нощ. Преобразил се на скелет и излязъл на улицата. Обаче, поради късния час, навън не се мяркала жива душа. Най-сетне зад един ъгъл се появила клатушкащата се фигура на самотен пияница. Призракът се приближил до него и казал:
- Хей, приятел! Ще ми дадеш ли една цигара?
Пияният измъкнал смачкан пакет цигари и изтръскал една от него. След което продължил спокойно пътя си. Призракът силно се озадачил: "Какво става тука, бе? Тоя защо не се изплаши? Може би не ме видя добре. Я да му се явя пак!"
Настигнал пияницата и отново го помолил:
- Може ли още една цигара?
Онзи му дал цигара, без да му мигне окото. И отново продължил в посока към дома си. Призракът си казал: "Абе май тука е прекалено тъмно и тоя не ме вижда хубаво. Я да застана под оня стълб на уличното осветление!"
Речено-сторено! Когато пияницата се приближил, призракът се изтъпанчил съвсем близко до него и застанал така, че лампите ярко да го осветят. След което за трети път подхванал:
- Хей, братле, дано не ставам твърде нахален! Ама, може ли да ми дадеш още една цигара?
Пияният се спрял, огледал внимателно своя събеседник и троснато му казал:
- Намали ги малко тия цигари бе, мъжки! Я се погледни само - на скелет си заприличал!